જીએસટી લાગુ થયા બાદ જુલાઇ મહિના માટે પ્રથમ રિટર્ન દાખલ કરવામાં વેપારીઓને ઘણી બધી મુશ્‍કેલીઓનો સામનો કરવો પડયો છે. કોન્‍ફેડરેશન ઓફ ઓલ ઇન્‍ડિયા ટ્રેડર્સે દાવો કર્યો છે કે રિટર્ન ફાઇલ કરવાની છેલ્લી તારીખ સુધી જીએસટી પોર્ટલમાં મુશ્‍કેલીઓ આવતી રહી હતી. બાદમાં જણાવાયુ છે કે જીએસટીઆર-૩બી રિટર્ન દાખલ કરતી વખતે જીએસટીએનના સોફટવેરમાં ટેકનીકલ ખામીઓ હતી તે પછી જીએસટીઆર-૧ માટે રિટર્ન દાખલ કરવાની તારીખને ૩૧ જુલાઇથી વધારીને ૧૦ સપ્‍ટેમ્‍બર કરવામાં આવી હતી. જો કે પછી પણ ચલણ અપલોડ કરવામાં ભારે ધાંધણ ધમાલ થઇ હતી. તે પછી જીએસટી પરિષદે રિટર્ન દાખલ કરવાની છેલ્લી તારીખને એક મહિનો લંબાવી ૧૦ ઓકટોબર કરી હતી. મહેસુલી સચિવ હસમુખ અઢીયાએ કહ્યુ હતુ કે, ૧૦૦ કરોડ રૂપિયાથી વધુનો કારોબાર કરનાર કંપનીઓ માટે જીએસટીઆર-૧ દાખલ કરવાની છેલ્લી તારીખ ૩ ઓકટોબર રહેશે. જયારે બાકી માટે આ તારીખ ૧૦ ઓકટોબર રહેશે.